Oficialusis leidinys L 275 , 18/10/1980 p. 0037 - 0042

specialusis leidimas suomių kalba: skyrius 3 tomas 12 p. 0171

specialusis leidimas švedų kalba: skyrius 3 tomas 12 p. 0171

specialusis leidimas graikų k.: skyrius 11 tomas 22 p. 0028



Europos ekonominės bendrijos ir Urugvajaus Rytų Respublikos Susitarimas pasikeičiant raštais dėl prekybos aviena ir ėriena Raštas Nr. 1 Gerbiamasis Pone, turiu garbę priminti mūsų delegacijų derybas siekiant parengti nuostatas dėl avienos, ėrienos ir ožkienos importo į Europos ekonominę bendriją iš Urugvajaus, Bendrijai įgyvendinant bendruosius avienos ir ožkienos rinkų organizavimo principus. Šių derybų metu šalys susitarė: 1. Šio Susitarimo objektas yra: - šviežia arba atšaldyta aviena, ėriena ir ožkiena (Bendrojo muitų tarifo 02.01 A IV a subpozicija), - sušaldyta aviena, ėriena ir ožkiena (Bendrojo muitų tarifo 02.01 A IV b subpozicija). 2. Pagal šio Susitarimo sąlygas Urugvajus gali kasmet eksportuoti į Bendriją 5100 tonų avienos, ėrienos ir ožkienos, išreikštų skerdenų svoriu [1] Kad minimas Susitarimas veiktų sklandžiai, Urugvajus įsipareigoja įgyvendinti atitinkamą tvarką, užtikrinančią, kad per metus faktiškai eksportuojamas kiekis neviršytų sutarto kiekio ir būtų eksportuojamas pagal tradicinį pateikimo modelį (sušaldytas arba atšaldytas). Jei technologijos arba prekybos pokyčiai leistų pakeisti pateikimo prekybai struktūrą, abi šio Susitarimo Šalys iki minimo pakeitimo konsultuosis 10 straipsnyje nurodytame Komitete, kad priimtų tinkamą sprendimą. 3. Jei Bendrija taikytų apsaugos sąlygą, ji įsipareigoja pasirūpinti, kad Bendrijos rinka Urugvajui būtų prieinama taip, kaip nurodyta šiame Susitarime. 4. Jei kuriais nors metais importas iš Urugvajaus viršytų sutartus kiekius, Bendrija pasilieka teisę iki tų metų pabaigos sustabdyti tolesnį importą iš šios šalies. Kiekis, viršijęs nustatytą, atimamas iš kitų metų Urugvajui skirto kiekio. 5. Bendrija įsipareigoja produktams, kuriems taikomas šis Susitarimas, nustatyti ne didesnį kaip 10 % ad valorem importo mokestį. 6. Prisijungiant naujoms valstybėms narėms, Bendrija, pasitarusi su Urugvajumi, pakeičia 2 punkte nustatytus kiekius, atsižvelgdama į Urugvajaus prekybą su kiekviena nauja valstybe nare. Importo į minėtąsias naujas valstybes nares mokesčiai nustatomi pagal Stojimo sutartyje išdėstytas taisykles, atsižvelgiant į šio Susitarimo 5 punkte nustatyto mokesčio didžiausią normą. Nuo Graikijos įstojimo į Bendriją dienos 2 straipsnyje nurodytas bendras kiekis yra 5800 tonų skerdenų svorio. 7. Bendrija sieks vengti rinkų plėtros, kuri galėtų trukdyti parduoti sutartą Urugvajaus avienos ir ėrienos kiekį Bendrijos rinkoje. Pirmiausia Bendrija imsis priemonių užtikrinti, kad sušaldytų intervencinių atsargų realizavimas pagal reglamentą nepakenktų Urugvajaus avienos ir ėrienos pardavimui. 8. Atsižvelgdama į šio Susitarimo tikslus ir nuostatas Bendrija sutinka, kad avienos, ėrienos ir skersti skirtų gyvų avių ir ėriukų eksportui taikomos grąžinamosios išmokos arba kitokia pagalba faktiškai būtų įgyvendinama taikant tik dabartinius tarptautinius įsipareigojimus atitinkančias kainas bei sąlygas, Bendrijos tradicinės dalies pasaulinėje šių produktų eksporto prekyboje atžvilgiu. Šie žodžiai aiškinami taip, kad atitiktų GATT XVI straipsnį ir ypač Susitarimo dėl Bendrojo susitarimo dėl muitų tarifų ir prekybos VI, XVI ir XXIII straipsnių aiškinimo 10 straipsnio 2 dalies c punktą. 9. Urugvajus užtikrina, kad šio Susitarimo būtų laikomasi, pirmiausia, kad eksporto sertifikatai 1 punkte nurodytiems produktams būtų išduodami laikantis šiame Susitarime nurodytų kiekių. Bendrija savo ruožtu įsipareigoja patvirtinti visas būtinas nuostatas, kad importo sertifikatai pirmiau minėtiems iš Urugvajaus kilusiems produktams būtų išduodami tik pateikus Urugvajaus Vyriausybės paskirtos kompetentingos institucijos išduotą eksporto sertifikatą. Nustatomos tokios išsamios šios tvarkos taikymo taisyklės, kurios nereikalauja pateikti užstato norint gauti importo sertifikatą minėtiems produktams. Be to, šiose išsamiose taikymo taisyklėse numatoma, kad Urugvajaus kompetentinga institucija Bendrijos kompetentingai institucijai periodiškai praneštų apie kiekius, kuriems išduoti eksporto sertifikatai, prireikus suskirstydamos juos pagal paskirties vietą. 10. Įkuriamas Konsultacinis komitetas, kurį sudaro Bendrijos ir Urugvajaus atstovai. Komitetas užtikrina, kad šis Susitarimas būtų teisingai taikomas ir sklandžiai veiktų. Jis nuolat nagrinėja abiejų šalių avienos, ėrienos ir ožkienos rinkų bei tarptautinės rinkos tendencijas, pardavimo šiose rinkose sąlygas, įskaitant tas, kurios yra susijusios su šio Susitarimo 7 punkte nustatytu tikslu. Jis užtikrina, kad tinkamai šį Susitarimą taikyti nekliudytų šiame Susitarime nenurodytoms muitų tarifų subpozicijoms priskiriamos avienos, ėrienos ir ožkienos pagrindu pagamintų produktų eksportas. Komitetas aptars visus klausimus, kurie gali iškilti taikant šį Susitarimą, ir kompetentingoms institucijoms rekomenduos tinkamus sprendimus. 11. Dėl šio Susitarimo nuostatų susitariama nepažeidžiant Šalių teisių ir pareigų pagal GATT. 12. 2 punkte nurodyti metiniai kiekiai yra nustatyti laikotarpiui nuo sausio 1 d. iki gruodžio 31 d. Kiekis, taikytinas nuo šio Susitarimo įgyvendinimo pradžios iki kitų metų sausio 1 d., nustatomas proporcingai bendram metiniam kiekiui, atsižvelgiant į prekybos sezoninį pobūdį. 13. Šis Susitarimas taikomas teritorijoms, kuriose taikoma Europos ekonominės bendrijos steigimo sutartis, laikantis toje Sutartyje nustatytų sąlygų, ir Urugvajaus Rytų Respublikos teritorijai. 14. Šis susitarimas įsigalioja 1980 m. spalio 20 d. Jis taikomas iki 1984 m. kovo 31 d., o toliau galioja atsižvelgiant į abiejų Šalių teisę denonsuoti jį, apie tai raštu pranešus prieš metus. Bet kuriuo atveju abi Šalys iki 1984 m. balandžio 1 d. iš naujo išnagrinėja šio Susitarimo nuostatas ir į jas įtraukia visus, jų manymu, būtinus pakeitimus. Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta. Reiškiu Jums savo didžią pagarbą. Europos BendrijųTarybos vardu Raštas Nr. 2 Gerbiamasis Pone, turiu garbę pranešti, kad gavau Jūsų šios dienos raštą, kuriame rašoma: "Turiu garbę priminti mūsų delegacijų derybas siekiant parengti nuostatas dėl avienos, ėrienos ir ožkienos importo į Europos ekonominę bendriją iš Urugvajaus, Bendrijai įgyvendinant bendruosius avienos ir ožkienos rinkų organizavimo principus. Šių derybų metu šalys susitarė: 1. Šio Susitarimo objektas yra: - šviežia arba atšaldyta aviena, ėriena ir ožkiena (Bendrojo muitų tarifo 02.01 A IV a subpozicija), - sušaldyta aviena, ėriena ir ožkiena (Bendrojo muitų tarifo 02.01 A IV b subpozicija). 2. Pagal šio Susitarimo sąlygas Urugvajus gali kasmet eksportuoti į Bendriją 5100 tonų avienos, ėrienos ir ožkienos, išreikštų skerdenų svoriu [2]. Kad minimas Susitarimas veiktų sklandžiai, Urugvajus įsipareigoja įgyvendinti atitinkamą tvarką, užtikrinančią, kad per metus faktiškai eksportuojamas kiekis neviršytų sutarto kiekio ir būtų eksportuojamas pagal tradicinį pateikimo modelį (sušaldytas arba atšaldytas). Jei technologijos arba prekybos pokyčiai leistų pakeisti pateikimo prekybai struktūrą, abi šio Susitarimo Šalys iki minimo pakeitimo konsultuosis 10 straipsnyje nurodytame Komitete, kad priimtų tinkamą sprendimą. 3. Jei Bendrija taikytų apsaugos sąlygą, ji įsipareigoja pasirūpinti, kad Bendrijos rinka Urugvajui būtų prieinama taip, kaip nurodyta šiame Susitarime. 4. Jei kuriais nors metais importas iš Urugvajaus viršytų sutartus kiekius, Bendrija pasilieka teisę iki tų metų pabaigos sustabdyti tolesnį importą iš šios šalies. Kiekis, viršijęs nustatytą, atimamas iš kitų metų Urugvajui skirto kiekio. 5. Bendrija įsipareigoja produktams, kuriems taikomas šis Susitarimas, nustatyti ne didesnį kaip 10 % ad valorem importo mokestį. 6. Prisijungiant naujoms valstybėms narėms, Bendrija, pasitarusi su Urugvajumi, pakeičia 2 punkte nustatytus kiekius, atsižvelgdama į Urugvajaus prekybą su kiekviena nauja valstybe nare. Importo į minėtąsias naujas valstybes nares mokesčiai nustatomi pagal Stojimo sutartyje išdėstytas taisykles, atsižvelgiant į šio Susitarimo 5 punkte nustatyto mokesčio didžiausią normą. Nuo Graikijos įstojimo į Bendriją dienos 2 straipsnyje nurodytas bendras kiekis yra 5800 tonų skerdenų svorio. 7. Bendrija sieks vengti rinkų plėtros, kuri galėtų trukdyti parduoti sutartą Urugvajaus avienos ir ėrienos kiekį Bendrijos rinkoje. Pirmiausia Bendrija imsis priemonių užtikrinti, kad sušaldytų intervencinių atsargų realizavimas pagal reglamentą nepakenktų Urugvajaus avienos ir ėrienos pardavimui. 8. Atsižvelgdama į šio Susitarimo tikslus ir nuostatas, Bendrija sutinka, kad avienos, ėrienos ir skersti skirtų gyvų avių ir ėriukų eksportui taikomos grąžinamosios išmokos arba kitokia pagalba faktiškai būtų įgyvendinama taikant tik dabartinius tarptautinius įsipareigojimus atitinkančias kainas bei sąlygas, Bendrijos tradicinės dalies pasaulinėje šių produktų eksporto prekyboje atžvilgiu. Šie žodžiai aiškinami taip, kad atitiktų GATT XVI straipsnį ir ypač Susitarimo dėl Bendrojo susitarimo dėl muitų tarifų ir prekybos VI, XVI ir XXIII straipsnių aiškinimo 10 straipsnio 2 dalies c punktą. 9. Urugvajus užtikrina, kad šio Susitarimo būtų laikomasi, pirmiausia, kad eksporto sertifikatai 1 punkte nurodytiems produktams būtų išduodami laikantis šiame Susitarime nurodytų kiekių. Bendrija savo ruožtu įsipareigoja patvirtinti visas būtinas nuostatas, kad importo sertifikatai pirmiau minėtiems iš Urugvajaus kilusiems produktams būtų išduodami tik pateikus Urugvajaus Vyriausybės paskirtos kompetentingos institucijos išduotą eksporto sertifikatą. Nustatomos tokios išsamios šios tvarkos taikymo taisyklės, kurios nereikalauja pateikti užstato norint gauti importo sertifikatą minėtiems produktams. Be to, šiose išsamiose taikymo taisyklėse numatoma, kad Urugvajaus kompetentinga institucija Bendrijos kompetentingai institucijai periodiškai praneštų apie kiekius, kuriems išduoti eksporto sertifikatai, prireikus suskirstydamos juos pagal paskirties vietą. 10. Įkuriamas Konsultacinis komitetas, kurį sudaro Bendrijos ir Urugvajaus atstovai. Komitetas užtikrina, kad šis Susitarimas būtų teisingai taikomas ir sklandžiai veiktų. Jis nuolat nagrinėja abiejų šalių avienos, ėrienos ir ožkienos rinkų bei tarptautinės rinkos tendencijas, pardavimo šiose rinkose sąlygas, įskaitant tas, kurios yra susijusios su šio Susitarimo 7 punkte nustatytu tikslu. Jis užtikrina, kad tinkamai šį Susitarimą taikyti nekliudytų šiame Susitarime nenurodytoms muitų tarifų subpozicijoms priskiriamos avienos, ėrienos ir ožkienos pagrindu pagamintų produktų eksportas. Komitetas aptars visus klausimus, kurie gali iškilti taikant šį Susitarimą, ir kompetentingoms institucijoms rekomenduos tinkamus sprendimus. 11. Dėl šio Susitarimo nuostatų susitariama nepažeidžiant Šalių teisių ir pareigų pagal GATT. 12. 2 punkte nurodyti metiniai kiekiai yra nustatyti laikotarpiui nuo sausio 1 d. iki gruodžio 31 d. Kiekis, taikytinas nuo šio Susitarimo įgyvendinimo pradžios iki kitų metų sausio 1 d., nustatomas proporcingai bendram metiniam kiekiui, atsižvelgiant į prekybos sezoninį pobūdį. 13. Šis Susitarimas taikomas teritorijoms, kuriose taikoma Europos ekonominės bendrijos steigimo sutartis, laikantis toje Sutartyje nustatytų sąlygų, ir Urugvajaus Rytų Respublikos teritorijai. 14. Šis susitarimas įsigalioja 1980 m. spalio 20 d. Jis taikomas iki 1984 m. kovo 31 d., o toliau galioja atsižvelgiant į abiejų Šalių teisę denonsuoti jį, apie tai raštu pranešus prieš metus. Bet kuriuo atveju abi Šalys iki 1984 m. balandžio 1 d. iš naujo išnagrinėja šio Susitarimo nuostatas ir į jas įtraukia visus, jų manymu, būtinus pakeitimus. Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta." Turiu garbę patvirtinti, kad mano Vyriausybė pritaria Jūsų rašto turiniui. Reiškiu Jums savo didžią pagarbą.Urugvajaus Rytų Respublikos vardu [1] Skerdenų svoris (mėsos su kaulais ekvivalentas). Ši sąvoka reiškia mėsos su kaulais svorį, pateiktą tokio pavidalo, taip pat ir mėsą be kaulų, taikant koeficientą perskaičiuotą į mėsą su kaulais. Todėl 55 kg avienos be kaulų atitinka 100 kg avienos su kaulais, o 60 kg ėrienos be kaulų atitinka 100 kg ėrienos su kaulais. [2] Skerdenų svoris (mėsos su kaulais ekvivalentas). Ši sąvoka reiškia mėsos su kaulais svorį, pateiktą tokio pavidalo, taip pat ir mėsą be kaulų, taikant koeficientą perskaičiuotą į mėsą su kaulais. Todėl 55 kg avienos be kaulų atitinka 100 kg avienos su kaulais, o 60 kg ėrienos be kaulų atitinka 100 kg ėrienos su kaulais. --------------------------------------------------